ROMÂNIA                                                                                                  

JUDEŢUL PRAHOVA

ORAŞ BOLDEŞTI-SCĂENI

CONSILIUL LOCAL

HOTĂRÂRE
· pentru modificarea Hotărârii Consiliului Local

nr. 25 din 30.01.2023 privind preluarea în folosinţă gratuită a unor terenuri
Având în vedere:

- referatul de aprobare, înregistrat sub nr.6567/19.04.2024, prin care primarul oraşului Boldeşti-Scăeni propune modificarea Hotărârii Consiliului Local nr. 25 din 30.01.2023 privind preluarea în folosinţă gratuită a unor terenuri;

- raportul de specialitate întocmit de compartimentul de resort, înregistrat sub nr.6568/19.04.2024; 

- Hotărârea Consiliului Local al oraşului Boldeşti-Scăeni, nr. 25/30.01.2023 privind preluarea în folosinţă gratuită a unor terenuri, cu modificările şi completările ulterioare;
- Hotărârea Consiliului Local al comunei Lipăneşti, nr. 35/5.04.2024, privind încheierea unui act adiţional la Contractul de comodat nr. 78/04.01.2023 încheiat între Comuna Lipăneşti şi UAT oraş Boldeşti-Scăeni;
- adresa nr. 3577/5.04.2024 din partea Primăriei comunei Lipăneşti;
- referatul de admitere dezmembrare imobil, nr. 46977 din 27.03.2024;
- avizul secretarului general înregistrat sub nr. 6569/19.04.2024;

- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
În temeiul prevederilor art.129 alin. (2) lit. c), ale art. 139 alin.(1) şi alin. (3) lit. g) și ale art. 196 alin.(1) lit. a) din Ordonanța de Urgență a Guvernului nr.57/2019 privind Codul administrativ, cu modificările şi completările ulterioare,
 Consiliul Local al oraşului Boldeşti-Scăeni, întrunit în şedinţa publică ordinară în data de 25.04.2024, adoptă prezenta hotărâre:

        Art.I.  Hotărârea Consiliului Local nr. 25 din 30.01.2023 privind preluarea în folosinţă gratuită a unor terenuri, se modifică după cum urmează:
1. Poziția nr. 1 din Anexa nr. 1 la hotărâre se modifică şi va avea următorul cuprins:
„
	Nr. crt.
	Categorie
	Suprafaţa
	Amplasament
	Stare

	1
	Teren
	1007 mp, număr cadastral 25546, face parte din domeniul public al Comunei Lipăneşti
	T 22; Cc 1228,
 Cc 1229
	Ocupat de clădire stația de pompare, staţia de clorinare și rezervor de apă, proprietatea oraşului Boldeşti-Scăeni


                                                                                                                        „
     2. Articolul 2.1 prima liniuţă din anexa nr. 2 la hotărâre - Contractul de comodat - se modifică şi va avea următorul cuprins:
„ - terenul în suprafaţă de 1007 mp având număr cadastral 25546, T22, Cc 1228 şi Cc 1229 pe care sunt amplasate Staţia de pompare, de clorinare şi rezervorul de apă –  mijloace fixe proprietatea oraşului Boldeşti-Scăeni”

Art.II. Se împuterniceşte primarul oraşului să semneze Actul adiţional la Contractul de comodat nr. 78/4.01.2023⁓1680/31.01.2023, prevăzut în anexa care face parte integrantă din prezenta hotărâre.

Art.III. Pe data adoptării prezentei hotărâri Hotărârea Consiliului Local al oraşului Boldeşti-Scăeni, nr. 24/9.02.2024 pentru  modificarea şi completarea Hotărârii Consiliului Local nr. 25 din 30.01.2023  privind preluarea în folosinţă gratuită a unor terenuri, îşi încetează aplicabilitatea.

Art.IV. Celelalte prevederi ale Hotărârii Consiliului Local nr. 25 din 30.01.2023 privind preluarea în folosinţă gratuită a unor terenuri,  rămân neschimbate.

